open-index/open-wikipedia-markdown huggingface dataset:
Lietuvos jachtklubas

**Lietuvos Jachtklubas** – pirmasis lietuviškas jachtklubas.

1919 m. Kaune inžinieriaus J. Šližio iniciatyva įsisteigė pirmoji nepriklausomos Lietuvos sportinė organizacija – Lietuvos sporto sąjunga, turėjusi vandens sporto sekciją. Susisiekimo ministerijos inžinieriaus Jono Šimoliūno iniciatyva buvo pradėtas kurti Lietuvos jachtklubas. Jo įstatai įregistruoti 1921 m. rugsėjo 7 dieną. Pirmuoju naujojo jachtklubo pirmininku tapo pats J. Šimoliūnas.

Pradžioje Lietuvos jachtklubo veikla buvo nežymi. Turėtos tik kelios irklinės valtys, tad dažniausiai buvo rengiamos valčių lenktynės, iškylos Nemunu ir įvairios pramogos ant vandens.

1922 m. sausio 29 dieną įvyko Lietuvos jachtklubo susirinkimas, kuriame buvo išrinkta nauja valdyba: pirmininkas Vl. Skardinskas, nariai S. Darius ir V. Žadeika, komodoru paskirtas J. Šimoliūnas, o vėliau advokatas Juozas Treinys. Valdyba patvirtino klubo vėliavos ir ženklo, buriuotojų uniformos projektus.

1922 m. kovo 12 d. Kaune įsteigta Lietuvos jūrų skautų sąjunga. Kauno draugovę nuo įsikūrimo globojo Lietuvos jachtklubas
Jūrų skautai aktyviai talkino Lietuvos jūrininkų bei Lietuvos moterų tautiniam laivynui remti sąjungoms. Aktyviai dalyvavo šių draugijų tautinio laivyno propagavimo darbe, švenčių ir rinkliavų ruošime. Per trumpą laiką spėjo pasižymėti prisidėdami organizuojant pagalbas nukentėjusiems nuo potvynių. Jūrų skautų vadai suorganizavo pirmąją Lietuvos vandens sporto šventę, valčių rungtynes ir pirmąją Lietuvos mokinių kelionę į užsienį. Atsidėkodamas už parodytą veiklumą Lietuvos jachtklubas kauno jūrų skautus apdovanojo vėliava.

1929 m. vasario 13 d. Klaipėdoje įkurtas Lietuvos jachtklubo padalinys. 1933 m. Klaipėdos jachtklubas tapo savarankišku vienetu.

1932 m. jachtklubas įsikuria prie Aleksoto tilto plaukiojančiame pastate – vadinamojoje brandvachtoje, kuri buvo pastatyta pagal inžinieriaus Kęstučio Bulotos projektą. Čia buvo administracijos ir restorano patalpos, rūbinės sportininkams. Vėliau šis plaukiojantis pastatas buvo pavadintas „Perkūno“ jachtklubu.

1934 m. ties Žiemos uostu įrengiamas atviras plaukimo baseinas. Čia įsikuria ir Lietuvos fizinio lavinimo sąjungos jachtklubas „Kipras“, pavadintas operos dainininko Kipro Petrausko garbei.

Pirmąją jachtą kauniečiai pasistatė patys, ji buvo pakrikštyta „Kiro“ vardu. Tik po 1936 metų olimpinių žaidynių Kauno jachtklubai įsigijo dvi olimpinės klasės joles – pirmąsias sportines burvaltes Kaune.

Iki 1940 m. Kauno buriavimo klubai turėjo apie 30 narių. Juose buvo organizuojami kursai pradedantiems buriuotojams. Vienu iš tokių vadovų buvo Bronys Stundžia.

1992 m. birželio 30d. LR Vyriausybės nutarimu pakeistų proporcijų Lietuvos jachtklubo vėliavai suteikiamas Karinių jūrų pajėgų vėliavos statusas.

## Nuorodos

## Literatūra
* „Gero Vėjo!: Lietuvos buriavimo istorijos puslapiai“ – Klaipėda: S. Jokužio l-kla-sp., 2002. ISBN 9986-31-061-X. 38 – 40 psl.
Katanijos metropolinė provincija

**Katanijos metropolinė provincija** () – Italijos provincija Sicilijoje. Provincijos sostinė yra Katanija.

Ilgai buvo svarstoma padalinti provinciją į tris dalis, tačiau referendume nebuvo pritarta pasiūlymui.

## Didžiausios savivaldybės

## Šaltiniai
Viduramžių mokslas

**Viduramžių mokslas.** Tradiciškai Viduramžiai apima laikotarpį nuo Vakarų Romos imperijos žlugimo iki Amerikos atradimo bei maurų išvijimo iš Ispanijos, t. y. maždaug tarp 476 ir 1492 m.

Viduramžiais didelę reikšmę mokslo raidai turėjo arabų ir Vidurinės Azijos mokslininkai (Ibn Sina, Ibn Rušdi, al Birunijus). Susikūrus Europoje feodalinei sistemai, išplito ir sustiprėjo religijos vaidmuo. Tai neigiamai atsiliepė mokslo pažangai − viduramžiais mokslas išgyveno krizę. Atsirado specifinė Viduramžių mokslo forma − scholastika, kuri pagrindinį dėmesį skyrė krikščioniškų dogmų kūrimui. Mokslo raidos pagrindą sudarė alchemijos ir astrologijos plėtotė. Senovės graikų ir viduramžių mokslas dar nebuvo socialinė institucija.

Viduramžiais gimė ir viena iš svarbiausių Vakarų pasaulio mokslo institucijų − universitetai. Pirmieji atsirado XI−XII a. (Bolonijos universitetas − 1088 m., Paryžiaus − XII a. viduryje), katedrų ar vienuolynų mokyklų pagrindu. XII a. šios mokslo įstaigos gavo ir pasaulietinės valdžios pripažinimą bei leidimą savivaldai.

## Nuorodos
*Viduramžių mokslas, bažnyčios ir universitetai (anglų k.)
Paulius Dambrauskas

**Paulius Dambrauskas** (g. 1991 m. gruodžio 16 d. Vilniuje) – Lietuvos krepšininkas, rungtyniaujantis Klaipėdos „Neptūno“ komandoje.

2018 m. birželio pabaigoje pasirašė dvejų metų sutartį su Klaipėdos „Neptūnas“ klubu.

## Pasiekimai

* 2016 m. BBL čempionas
* 2019 m. LKL trečios vietos laimėtojas.

## Šaltiniai
Bronys Stundžia

**Bronys Stundžia** (1916 m. gruodžio 5 d. Gemeliškyje, Šešuolių valsčius – 2015 m. gruodžio 13 d. Toronte)  – nusipelnęs Lietuvos buriuotojas, Lietuvos buriuotojų sąjungos garbės narys.

Tėvynėje buvo veiklus skautas, buriavimo entuziastas ir organizatorius, vienas iš korporacijos „Jūra“ lyderių, dalyvavo 1941 m. sukilime užimant Trakų įstaigas, kai per miestą traukėsi rusų kariuomenė.

Po karo įsikūrė Kanadoje, Toronte, buvo Kanados lietuvių vyriausias jūrų skautininkas. Buriavo Ontario ežere, kur sąlygos artimos jūrinėms. Turėjo ne vieną tolimą kelionę vandenynais.

Daug rašė lietuviškoje spaudoje ne tik jūrinėmis temomis. Užjūryje parengė ir išleido du lietuviškus buriavimo vadovėlius, kiek papildęs – jūrų leitenanto R.Nako parengtą pirmąjį lietuviškų jūrinių terminų žodyną. Parengė ir išleido angliškai–lietuviškai žodyną „Jūriniai įvardai”.

B.Stundžia prisidėjo prie lietuviškų jūreivystės terminų norminimo, gryninimo, praturtinimo tradiciniais pajūrio žvejų įvardais.

B.Stundžia visada mintimis su Lietuva, pirmiausia jai ir skyrė savo darbus. Dar iki nepriklausomybės atgavimo jis stengėsi megzti ryšius su Lietuvos buriuotojais, įvairiais keliais gabeno į Lietuvą ir platino savo jūrines knygas, kurių čia stigo, pats lankėsi, domėjosi buriavimo sporto, jūrinio švietimo ir jūrinės politikos reikalais, savo straipsniuose ir laiškuose sielojosi, kad Klaipėdos laivynas nelietuviškas, užplūstas ateivių iš Rusijos, kad lietuvių kalba oficialiai išguita iš jūreivystės sferos, net Lietuvos buriuotojai aklai perėmę, anot jo, caro Petro I sukurptą olandiškai rusišką žargoną. Kad papildytų skurdžią lietuviškų marinistinių knygų lentynėlę, pats sudarė ir Lietuvoje išspausdino marinistinės prozos antologiją „Septyniose jūrose“.

## Šaltiniai

## Literatūra
* Algimantas Patašius. Gyvenimas Lietuvai ir jūrai
Sirakūzų provincija

**Sirakūzų provincija** () – Italijos provincija Sicilijoje. Provincijos sostinė – Sirakūzai.

## Didžiausios savivaldybės

## Šaltiniai
Kastelvetranas

**Kastelvetranas** () – Italijos miestas Sicilijoje, Trapanio provincijoje. Savivaldybės ribose yra archeologinė vieta Selinuntė. Čia gimė Giovanni Gentile, vienas svarbiausių Italijos fašizmo filosofų.

Kastelvetranas yra žemės ūkio miestas, kur daugiausia dėmesio skiriama vynuogėms ir alyvmedžiams. Baldų gamyba irgi svarbi verslo sritis.

## Turistiniai objektai

Miesto centrą sudaro trys sujungtos aikštės, kur daug paminklų. Svarbiausia aikštė yra Piazza Garibaldi, šalia kurios yra Motinos bažnyčia (), kuri stovi nuo XVI a. Šios bažnyčios vidų tinkavo Ferraro ir Giacomo Serpotta.

Šalia yra rotušė, o netoli *Chiesa del Purgatorio*, pastatyta 1624–64 m., kurios fasadą puošia skulptūros.

## Išnašos
Palermo provincija

**Palermo metropolinė provincija** () – Italijos provincija Sicilijoje. Provincijos sostinė – Palermas.

## Didžiausios savivaldybės

## Šaltiniai
Nordkino pusiasalis

**Nordkino pusiasalis** (, ) – pusiasalis Norvegijos šiaurėje, Finmarke, išsikišęs į Barenco jūrą. Rytuose Tanafjordas skiria nuo Varangerio pusiasalio, vakaruose Laksefjordas skiria nuo Sverholto pusiasalio. Šiaurėje pusiasalis užsibaigia Nordkino kyšuliu – toliausiai į šiaurę nutolusia žemynine Europos vieta (geriau žinomas Nordkapo kyšulys yra Mageriojos saloje).

Pusiasalis kalvotas (aukštis iki 486 m), centrinėje dalyje labai susmauktas. Pagrindinės gyvenvietės: Mehamnas, Gamvikas ir Kjelefjordas.
Nordkinas

**Nordkinas** () – kyšulys Norvegijos šiaurėje, Finmarke, užbaigia į Barenco jūrą išsikišantį Nordkino pusiasalį. Tai toliausiai į šiaurę nutolusi žemyninė Norvegijos ir visos Europos vieta. Geriau žinomas Nordkapo kyšulys yra nutolęs 5,7 km toliau į šiaurę negu Nordkinas, tačiau jis yra ne žemyne, o Mageriojos saloje.

Kyšulys pasiekiamas nelengvai – nuo Mehamno oro uosto reikia keliauti 1-2 dienas pėsčiomis atšiauriomis, negyvenamomis vietovėmis.
Karklės ichtiologinis draustinis

**Karklės ichtiologinis draustinis** – saugoma teritorija Kauno rajone Batniavos seniūnijoje. Apima Karklės upelio (Nemuno dešinysis intakas) 2,5 km ilgio ruožą nuo Batniavos tvenkinio iki žiočių. Plotas 21,6 ha. Įsteigtas 1974 m.

Draustinis įsteigtas siekiant išsaugoti upėtakių (*Salmo trutta*) nerštavietes.

## Šaltiniai

## Nuorodos
* Saugomų teritorijų valstybės kadastras
Geirangerio fjordas

**Geirangerio fjordas** () – fjordas vidurio Norvegijoje, Miorės ir Rumsdalio apskrityje, Strandos savivaldybėje. Tai 15 km ilgio Sturo fjordo atšaka, įsiterpusi į žemyną.

Geirangerio fjordas yra vienas vaizdingiausių ir lankomiausių Norvegijos fjordų, 2005 m. kartu su Nerėjaus fjordu įtrauktas į UNESCO pasaulio paveldo sąrašą. Nuo fjordo skardingų šlaitų krenta keletas krioklių, iš kurių žymiausias – „Septynios Seserys“ (*De Syv Søstrene*). Pakrantėse yra keletas apleistų ūkių (dalis atkurta kaip poilsiavietės), Geirangerio ir Helesiulto kaimai.


Image:Geirangerfjord with ship.jpg|Fjordo pabaiga
Image:GeirangerFjord.jpg|Stačiašlaitės pakrantės
Image:The Seven Sisters & the Wooer.jpg|„Septynių Seserų“ krioklys
File:MS Kong Harald Geiranger.JPG|Laivyba fjordu
Nerėpos entomologinis draustinis

**Nerėpos entomologinis draustinis** – saugoma teritorija Kauno rajone. Apima miškingą Nerėpos upelio slėnį šalia Kulautuvos. Plotas 27 ha. Įsteigtas 1988 m.

Draustinis įsteigtas siekiant išsaugoti vienintelę Lietuvoje žinomą reliktinių kalninių apsiuvų (*Philopotamus montanus*) radvietę ir kitų retųjų vabzdžių buveines.

Pastaruoju metu dėl žmogaus veiklos draustinyje kalninė apsiuva buvo laikoma išnykusia, tačiau ji vėl buvo aptikta 2020 m.

## Šaltiniai

## Nuorodos
* Saugomų teritorijų valstybės kadastras  
* ''Philopotamus montanus'' (''flickr.com'')
Filipa Sousa

**Filipa Soza** (g. 1985 m. kovo 2 d.) – portugalų dainininkė, atliekanti pop, fado stiliaus muziką.

2003 m. debiutavo grupėje „Al-Mouraria“. Tais pačiais metais, vėliau 2007 m. dalyvavo Portugalijos talentų festivalyje *Operação Triunfo*. 2008 m. laimėjo Algarvės „Grande Noite de Fado“ konkursą.

2012 m. Filipa Soza su fado stiliaus daina „Vida Minha“ laimėjo nacionalinę atranką ir pateko į „Eurovizijos“ konkursą, vykusį Azerbaidžane, tačiau ten pusfinalio barjero neįveikė.

## Diskografija

;Su „Al-Mouraria“:
* *Al-Mouraria* (2004 m.)
* *Em Tudo Na Vida Há Fado* (2006 m.)

## Nuorodos
* Daina ''Vida Minha''

|-
Monrealė

**Monrealė** () – Italijos miestas Sicilijoje, Palermo provincijoje. Miestas yra ant Kaputo kalno šalia labai derlingo *La Conca d’oro* slėnio, kurį garsina alyvmedžiai, apelsinmedžiai ir migdolai.

## Istorija

Palermą užėmus arabams vyskupas turėjo persikelti. Nauja katedra tapo kukli bažnyčia *Aghia Kiriaki* greta buvusiam kaime, kuris vėliau buvo pavadintas Monreale. Atvykus normanams 1072 m. krikščionys atgavo katedrą Palerme. Tikriausi ši laikino bažnyčios centro rolė paskatino Viljamą II čia pastatyti katedrą.

Monrealė buvo eilinis kaimas, kol normanų karaliai nusprendė jį paversti savo medžioklės kurortu ir pastatyti rūmus (tikriausiai dabartinė rotušė).

Valdant Viljamui II iš Kava de Tirenio atvyko benediktinai ir jiems buvo suteikta daug žemių. Monrealėje buvo įsikūręs Sicilijos metropolitas.

## Katedra

Monrealės katedra yra vienas didingiausių išlikusios normanų architektūros pavyzdžių. Ją pradėjo Viljamas II 1174 m., o 1182 m. bažnyčia, skirta Švenčiausios Mergelės Marijos Ėmimui į Dangų, pagal popiežiaus Liucijaus III bulę tapo metropolito katedra.

Rūmai ir vienuolyno pastatai pietinėje pusėje buvo gražūs ir dideli. Juos supo siena su 12 bokštų. Tai buvo perstatyta ir vėliau sugriuvo, tad liko tik kelių bokštų griuvėsiai. Vienuolių miegamieji ir choras baigti apie 1200 m. Choras išliko ir dabar laikomas vienu gražiausiu Italijoje.

Bažnyčios planas yra Rytų ortodoksų ir Romos katalikų tradicijų mišinys. Navos kaip italų bazilikose, bet trijų apsidžių choras yra kaip ankstyvųjų trijų apsidžių bažnyčių, kurių pavyzdžių galima rasti Sirijoje ir kitose šalyse.

## Išnašos
Karinis

**Karinis** () – Italijos miestas Sicilijoje, Palermo provincijoje.

Ant kranto yra *Hyccara* griuvėsiai. Manoma, kad tai vienintelė sikanų gyvenvietė pajūryje. 415 m. pr. m. e. miestą užpuolė Atėnai ir pagrobė daug vergų, tarp kurių buvo garsi kurtizanė *Lais*. Čia buvo rastos krikščionių katakombos.

## Galerija


Image:CastelloDiCarini.jpg|Karinio pilis
Image:PiazzaDuomo.jpg|'Piazza D'Uomo' ir 'La Chiesa Madre'
Partinikas

**Partinikas** (, ) – Italijos miestas Sicilijoje, Palermo provincijoje. Miestas yra 30 km nuo Palermo ir 71 km nuo Trapanio.

Frank Zappa tėvo giminė kilusi iš Partiniko. Italijos ministras pirmininkas Vittorio Emanuele Orlando atstovavo miestui 1897-1925 m.
Kazys Mockus

**Kazys Mockus** (1910 m. liepos 4 d. Rikantuose, Kelmės rajonas – 1972 m. sausio 8 d. Bostone, JAV) – Lietuvos pedagogas, žurnalistas, vertėjas.

## Biografija
Mokėsi Raseinių gimnazijoje, studijavo Vytauto Didžiojo universitete. 1934–1935 m. redagavo laikraštį „Darbininkas“. Mokytojavo Pagėgiuose, 1939–1944 m. Telšių vyskupo M. Valančiaus gimnazijoje.

1941 m. Telšiuose įsteigė Žemaičių meno ir mokslo centrą, jam vadovavo. 1941 m. Telšiuose įsteigė ir redagavo savaitraštį „Žemaičių žemė“, iki 1944 m. buvo jo redaktorius (slapyvardis *K. M.*). 1942–1944 m. kartu su P. Geniu redagavo ir leido „Žemaičių kalendorių“. 1942 m. išleido knygelę „Žemaičių kankiniai“, kurią 1955 m. Lietuvos išlaisvinimo komitetas buvo išleidęs ir prancūziškai.

1944 m. pasitraukė iš Lietuvos. Gyveno Vokietijoje, kur tęsė pedagoginį darbą, aktyviai dalyvavo užsienio lietuvių kultūriniame ir politiniame gyvenime, bendradarbiavo spaudoje, buvo „Lietuvių enciklopedijos“ bendradarbis.

## Šaltiniai
Antanas Skripkauskas

**Antanas Skripkauskas** (1904 m. balandžio 13 d. Ritinės kaime, Židikų valsčiaus, Mažeikių rajonas – 1941 m. gruodžio 18 d. Gorkyje, Rusija) – Lietuvos spaudos darbuotojas, prozininkas, rezistentas.

## Biografija
Mokėsi Šiaulių mokytojų seminarijoje. Nuo 1926 m. mokytojavo Minupiuose, Sereikiuose, Ariogaloje ir kitur. 1930–1935 m. dirbo Telšiuose. Redagavo Šiaulių literatų žurnalą „Takas“ (1930–1931 m. išėjo 2 nr.), Telšiuose redagavo (nuo 1931 m.) Telšių savaitraštį „Žemaičių balsas“ (vėliau „Mūsų balsas“, 1932–1934 m.).

Bendradarbiavo laikraščiuose „Šiaulietis“, „Šiaurės Lietuva“, „Lietuvos aidas“, „Lietuvos žinios“, „Jaunųjų pasaulis“, kituose periodiniuose leidiniuose. Parašė ir išleido romanus: „Jis ir moteris“ (1931 m.), „Romanas be moters“ (1932, 2004 m.), „Savanoriai aria“ (1936 m.), „Mokytojo dalia“ (1937 m.).

Prasidėjus sovietų okupacijai, mokytojavo Naujoje Vilnioje, mokėsi Vilniaus pedagoginiame institute, įsitraukė į Lietuvos aktyvistų fronto organizaciją, buvo pogrindžio laikraščio „Laisva Lietuva“ redakcijos narys ir bendradarbis (slapyvardis *Džiugas*). 1941 m. suimtas ir sušaudytas. Kartu buvo sušaudyti Vytautas Bulvičius, Juozas Kilius, Juozas Radzevičius, Leonas Žemkalnis, Jurgis Gobis, Aleksas Kamantauskas ir Stasys Mockaitis.

## Įvertinimas
* 1997 m. Vyčio Kryžiaus ordino Didysis kryžius (po mirties) 

## Šaltiniai
Bagerija

**Bagerija** () – Italijos miestas Sicilijoje, Palermo provincijoje.

## Istorija

Nuo įkūrimo miestas vadinosi *Bayharia*, *Baharia* ir *Baarìa*. 1658 m. Buteros princas Giuseppe Branciforti čia pasistatė vilą, jo pavyzdžiu pasekė Palermo elitas. Vilų bumas sutapo su Savojiečių (1713–1721 m.) ir Habsburgų (1721–1730 m.) valdymu bei truko dar po to keletą dešimtmečių. Barokinių vilų geriausi pavyzdžiai yra *Villa Valguarnera* ir *Villa Palagonia*, kurias suprojektavo architektas Tommaso Maria Napoli atitinkamai 1712 m. ir 1715 m. Abi buvo baigtos tik po dešimtmečių. Napolį įtakojo patirtis Romoje ir Vienoje. Apie 1763 m. skonis pasikeitė. Villa Villarosa buvo statyta pagal neoklasikinį planą, kurį sukūrė Jean-François Neufforge 1760 m.

Buteros princo palikuonys 1769 m. pertvarkė jo vilą į miestą, kad galėtų rinkti nuomą. Bagerija buvo patogus sustojimo taškas keliaujant po Siciliją Patrick Brydone, Goethe, John Soane, K. F. Schinkel ir kitiems.

## Kultūra

Bagerijoje gimė daug garsių XX a. asmenybių: poetas Ignazio Buttitta, fotografas Ferdinando Scianna, artistai Renato Guttuso ir Nino Garajo, filmų režisierius Giuseppe Tornatore, kuris pavaizdavo miestą 2009 m. filme „*Baarìa -La porta del vento*“.

Bagerija vaizduojama filme „Krikštatėvis III“.

## Išnašos
Flerovis

**Flerovis** – cheminis periodinės elementų lentelės elementas, žymimas **Fl**, eilės numeris 114. Tai dirbtinis, natūraliai Žemėje nerandamas elementas.

## Pavadinimas
Elementas yra pavadintas Rusijos mokslininko Georgijaus Fliorovo branduolinių reakcijų laboratorijos, esančios Jungtiniame branduolinių tyrimų institute Dubnoje, garbei. VLKK 2012 m. rugsėjo 19 d. Terminologijos pakomisės posėdyje buvo svarstyta kaip lietuviškai vadinti cheminį elementą, kurio atominis numeris yra 114: fleroviu ar flerovijumi.
Kadangi elementų pavadinimų formos su -is lietuvių kalboje vartojamos seniai (plutonis, ne plutonijus, toris, ne torijus ir pan.), sutarta teikti formą flerovis
.

## Išnašos
Barčelona Poco di Gotas

**Barčelona Poco di Gotas** () – Italijos miestas Sicilijoje, Mesinos provincijoje. Miestas yra 40 km nuo Mesinos link Palermo.

## Istorija

Barčelona įkurta 1522 m., kai Siciliją valdė ispanai. 1836 m. ji buvo sujungta su Poco di Gotu, įkurtu 1463 m.

## Turistiniai objektai

Greta yra XIII a. Kastrorealės kaimas, kuriam yra bokštas išlikęs iš Frydricho III Siciliečio statytos pilies.
Konstantinuvka (reikšmės)

**Konstantinuvka** vadinamos šios gyvenvietės:

* Lietuvoje:
** Konstantinuvka;
* Lenkijoje ():
** Konstantinuvka (Gibų valsčius);
** Konstantinauka (Seinai).
Mačkova Ruda (reikšmės)

**Mačkova Ruda** () vadinamos šios Lenkijos gyvenvietės:

* Mačkova Ruda (Gibų valsčius);
* Mačkova Ruda (Krasnapolio valsčius).
Pamarys (reikšmės)

**Pamariu** vadinama:

* Laikraštis:
** Pamarys (laikraštis);
* Cirkas:
** Pamarys (cirkas);
* Kaimas Lenkijoje (): 
** Pamarys (Palenkės vaivadija);
* Istorinis regionas Vokietijoje ir Lenkijoje:
** Pomeranija.
Rigolis (reikšmės)

**Rigoliu** () vadinamos šios Lenkijos gyvenvietės:

* Rigolis (Seinų apskritis);
* Rigolis (Augustavo apskritis).
André Lhote

**Andrė Lotas** (, 1885 m. liepos 5 d. Bordo – 1962 m. sausio 25 d. Paryžius) – prancūzų tapytojas, dailės teoretikas, kritikas.

## Biografija
1898–1904 m. mokėsi Bordo Dailės mokykloje. 1907 m. išvyko į Paryžių. Ankstyvuosiuose paveiksluose (daugiausia peizažuose) ryški fovizmo ir P. Sezano įtaka, būdingos intensyvios spalvos, energingi potėpiai („Po medžiais“ 1906 m.). Apie 1911 m. patyrė kubizmo įtaką. 1912 m. dalyvavo kubistinės grupuotės „Section D’Or“ parodoje, buvo jos narys. Nutapė peizažų, natiurmortų, portretų, figūrinių kompozicijų („Bordo uostas“ 1912 m., „Regbis“ 1917 m., „Dvi draugės“ 1927 m.), jie dekoratyvūs, kiek geometrizuotų formų, yra ir realistinių vaizduosenos bruožų.

Vėliau grįžo prie ryškaus kolorito („Mauduoliai“ 1935 m., „Etiudas“ 1940 m.), sukūrė lyriškų peizažų („Pušys Arkachone“ 1948 m., „Nilas“ 1952 m.). Nuo 1918 m. dėstė Laukų Dievo Motinos („Notre–Dame des Champs“) akademijoje, nuo 1922 m. savo įkurtoje Andrė Loto akademijoje (abi Paryžiuje). Parašė dailės kritikos, teorijos straipsnių, traktatų apie kubistinę, figūrinę, peizažinę tapybą.
Mokiniai: Neemija Arbitblatas, Antanas Gudaitis, Juozas Mikėnas, Viktoras Vizgirda.

## Šaltiniai
Michel de l'Hôpital

**Mišelis de l’Hopitalis** (, 1505 m. Ėgupersas, Overnės regionas – 1573 m. kovo 13 d. Vinjė pilis, Il de Fransas) – Prancūzijos valstybės veikėjas, teisininkas.

## Biografija
Studijavo Tulūzoje, Padujoje, Bolonijoje. 1534 m. grįžo į Prancūziją, dirbo advokatu. Nuo 1537 m. Paryžiaus parlamento (faktiškai Aukščiausiasis Teismas) narys, 1547–1918 m. karaliaus Henriko II atstovas Tridento susirinkime. 1560–1568 m. Prancūzijos kancleris; su šalininkais nuosaikiaisiais katalikais siekė didesnės tolerancijos hugenotams, norėjo baigti Prancūzijos religinius karus. Kovoms atsinaujinus prarado regentės Kotrynos Mediči pasitikėjimą ir atsistatydino.

Parašė „Traktatą apie teismų reformą“ (*Traité de la réformation de la justice*) ir „Apmąstymus apie būtinybę užbaigti pilietinį karą“ (Mémoire sur la nécessité de mettre un terme à la guerre civile, abu apie 1570 m.).

## Šaltiniai
Žlobinas (reikšmės)

**Žlobinu** vadinamos šios gyvenvietės:

* Gudijoje ():
** Žlobinas.
* Lenkijoje ():
** Žlobinas (Palenkės vaivadija).
Liakatas Ali Chanas

**Liakatas Ali Chanas** (, ; 1896 m. spalio 1 d. Karnalis, Indija – 1951 m. spalio 16 d. Ravalpindis) – Pakistano politikas, advokatas.

## Biografija
Baigė Alahabado ir Oksfordo universitetus. Nuo 1923 m. Musulmonų lygos narys, 1936–1947 m. jos generalinis sekretorius. Nuo 1923 m. Jungtinių provincijų, vėliau Indijos įstatymų leidžiamojo susirinkimo deputatas; vadovavo Musulmonų lygos frakcijai. M. A. Džinos bendražygis. 1946 m. Vykdomosios tarybos prie Indijos vicekaraliaus narys.

1946 m. rugpjūčio mėn. – Indijos laikinosios vyriausybės (pirmininkas Džavacharlalas Neru) narys, finansų ministras. Pritarė Indijos padalijimui į dvi valstybes pagal religinį principą ir musulmoniškos Pakistano valstybės įkūrimui.

1947–1951 m. pirmasis Pakistano ministras pirmininkas ir gynybos ministras. Per 1949 m. Indijos–Pakistano konfliktą dėl Kašmyro rėmė ginkluotos kovos nutraukimą, vedė derybas dėl abiejų valstybių religinių mažumų teisių. 1950–1951 m. Musulmonų lygos prezidentas. Nužudytas musulmono fanatiko. Pakistane vadinamas nacijos tėvu.

## Šaltiniai

* Enciklopedija Lietuvai ir pasauliui, Rimantas Lazdynas
Guillaume de l'Hôpital

**Gijomas Fransua Antuanas de L’Hopitalis** (, 1661 m. Paryžius – 1704 m. vasario 2 d. ten pat) – prancūzų matematikas.

## Biografija
Gimė karaliaus kariuomenės generolo leitenanto Ano Aleksandro l’Hopitalio ir Elizabetės Gobelin šeimoje. Nuo 1693 m. Prancūzijos mokslų akademijos narys.

Parašė darbų iš matematinės analizės, kūgio pjūvių teorijos, atskirai nuo I. Niutono, G. Leibnico ir Jakobo Bernulio 1696 m. išsprendė brachistochronos uždavinį. Remdamasis Johano Bernulio paskaitomis parašė pirmąją diferencialų skaičiavimo knygą „Nykstamai mažėjančių dydžių analizė tiriant kreives“ (*Analyse des infiniment petits pour l’intelligence des lignes courbes* 1696 m.). Joje pateikta funkcijų santykio ribos skaičiavimo taisyklė, kai skaitiklis ir vardiklis artėja prie nulio. (L'Hopitalio taisyklė).

Image:L'Hospital - Analyse des infiniment petits pour l'intelligence des lignes courbes, 1715 - 1425244.jpg|*Analyse des infiniment petits pour l'intelligence des lignes courbes*
Image:L'Hospital - Traité analytique des sections coniques et de leur usage pour la resolution des equations dans les problemes tant déterminez qu'indéterminez, 1720 - BEIC 1358532.jpg|*Traité analytique*


## Šaltiniai

* Enciklopedija Lietuvai ir pasauliui, Rimantas Lazdynas
José Lezama Lima

**Chosė Lesama Lima** (, 1910 m. gruodžio 19 d. Marianao prie Havanos – 1976 m. rugpjūčio 8 d. Havana) – Kubos rašytojas.

## Biografija
1938 m. Havanos universitete baigė teisės studijas. Dirbo advokatu, nuo 1959 m. – Kubos mokslų akademijoje.

Daugelio literatūrinių žurnalų steigėjas (svarbiausias jų – *„Origenes“*, ėjęs 1944–1954 m.), jie padarė nemažą įtaką Lotynų Amerikos literatūrai.

## Kūryba
Parašė poemą, eilėraščių, romanų, novelių, esė rinkiniai. Kūrybos stilius sudėtingas, jame gausu alegorijų, aliuzijų, mistikos, ryški siurrealizmo įtaka. Pagrindinė Chosė Limos kūrinių tema – vidinis žmogaus pasaulis, to pasaulio pažinimas.

## Bibliografija
* Narcizo mirtis / *La Muerie de Narciso*, poema, 1937 m.
* Mano priešas aidas / *Enemigo Rumor*, eilėraščiai, 1941 m.,
* Slapti nuotykiai / *Aventuras sigilosas*, eilėraščiai, 1945 m.,
* Pastovumas / *La Fijeza*, eilėraščiai, 1949 m.,
* Davėjas / *Dador*, eilėraščiai, 1960 m.,
* Centro trauka / *Fragmentos a su imán*, eilėraščiai, 1978 m.
* Rojus / *Paradiso*, romanas, 1966 m.
* Opianas Likarijus / *Oppiano Licario*, romanas, 1977 m.
* Novelės / *Relatos*, novelių rinkinys, 1987 m.
* Laiko sukūrimas / *Analecta del Reloj*, esė, 1953 m.
* Rašyta Havanoje / *Tratados en La Habana*, esė, 1958 m.
* Amerikos veidas / La expresion americana, esė, 1969 m.
* Havana / *La Habana*, esė, 1991 m.)

## Šaltiniai
Leksingtonas

**Leksingtonas** () – miestas JAV rytuose, Kentukio valstijoje, į rytus nuo Luisvilio. 295 803 gyventojų (2010 m.); aglomeracijoje 429 900 gyventojų.

## Istorija
Leksingtonas įkurtas 1775 m.; miesto teisės nuo 1832 m. 1974 m. prie Leksingtono prijungtas Fajetas. 1780 m. mieste įkurtas Transilvanijos universitetas, 1865 m. Leksingtono teologijos seminarija ir Kentukio universitetas.

## Ekonomika

Yra oro uostas. Išplėtota mašinų, automobilių ir jų dalių, spausdinimo įrenginių gamyba, metalo apdirbimo, elektronikos, plaušienos ir popieriaus, maisto (burbono – amerikietiško viskio) pramonė. Leksingtono apylinkėse auginami tabakai, veisiami žirgai. Yra Amerikos veislinių gyvulių augintojų asociacijos būstinė.

Veikia vaikų, krepšinio muziejai, teatrai, Kentukio arklių parkas. Vyksta Kynelando žirgų lenktynės. Netoli nuo Leksingtono yra Leksingtono–Blugraso karinė bazė.

## Gyventojai

## Šaltiniai

* [Enciklopedija Lietuvai ir pasauliui, Rimantas Lazdynas](http://lietuvai.lt/wiki/Leksingtonas_(Kentukis))
Luistonas (Meinas)

**Luistonas** () – miestas JAV šiaurės rytuose, Meino valstijoje, į pietvakarius nuo Augustos, prie Androskogino upės. 35 700 gyventojų (2006 m.); su Aubumu sudaro aglomeraciją.

## Istorija
Luistonas pradėjo kurtis 1770 m.; miesto teisės nuo 1863 m.

Yra plentai į Bostoną, Montpelierį. Išplėtota tekstilės, avalynės, maisto, elektros įrenginių, poligrafijos, chemijos (plastikų), metalo apdirbimo pramonė. Pietų Meino universitetas įkurtas 1988 m. Šv. Petro ir Povilo bazilika pastatyta 1936 m. Teatras.

## Lietuviai
XIX a. pabaigoje čia įsikūrė pirmieji lietuviai. 1914 m. jų buvo 848, vėliau dalis jų išvyko į kitus JAV miestus, nemažai grįžo į Lietuvą, 1958 m. gyveno apie 400 lietuvių. 1914–1918 m. mieste veikė lietuvių orkestras, 1916–1918 m. – Lietuvos vyčių choras, pirmeivių choras „Palma“. 1933–1940 m. veikė lietuvių choras, kurį įkūrė I. Čiužas; šis choras pastatė tris operetes.

XX a. Levistone veikė:
* Lietuvos didžiojo kunigaikščio Gedimino draugija, įkurta 1908 m. P. Petronio, Jono Krapavicko, K. Vilaniškio, J. Šinkūno iniciatyva,
* Lietuvos dukterų draugija, įkurta 1913 m.,
* Lietuvos vyčių kuopa, įkurta 1913 m. S. Bugnaičio iniciatyva,
* Amerikos lietuvių Romos katalikių moterų sąjungos kuopa, įkurta 1917 m. K. Albertaitės, M. Dailidaitės ir kiti iniciatyva,
* Neperstojančios Pagalbos Panelės Švenčiausios draugija, įkurta 1918 m. A. Čereškienės iniciatyva,
* Amerikos lietuvių socialistų sąjungos, Amerikos lietuvių darbininkų literatūros draugijos ir Lietuvių darbininkų susivienijimo Amerikoje kuopos.

XXI a. pradžioje lietuvių bendruomenė Levistone sumenko, bet dar veikia lietuvių Šv. Baltramiejaus šalpos draugija, 1899 m. įkurta I. Dragūno, M. Čereškevičiaus, J. Čereškevičiaus, K. Bučionio, D. Lukšo ir kitų iniciatyva, 1918–1940 m. draugija turėjo daugiau kaip 150, 1958 m. – 112 narių. Taip pat veikia Susivienijimo lietuvių Amerikoje (įkurta 1916 m., 1958 m. turėjo 10 narių) ir Lietuvių Romos katalikų susivienijimo Amerikoje (1957 m. turėjo 12 narių) kuopos.

## Šaltiniai

* [Enciklopedija Lietuvai ir pasauliui, Rimantas Lazdynas](http://lietuvai.lt/wiki/Luistonas_(Meinas))
William Arthur Lewis

**Viljamas Arturas Luisas** (, 1915 m. sausio 23 d. Kastris – 1991 m. birželio 15 d. Bridžtaunas) – Didžiosios Britanijos ir Sent Lusijos ekonomistas, Nobelio ekonomikos premijos laureatas.

## Biografija
1937 m. baigęs Londono ekonomikos mokyklą 1940–1947 m. joje dėstė, 1940 m. daktaras. 1948–1956 m. Mančesterio universiteto profesorius. 1959–1963 m. Vest Indijos universiteto viceprezidentas.

1960–1970 m. ir 1974–1983 m. dėstė Prinstono universitete (Naujojo Džersio valstija). 1948–1956 m. Jungtinių Tautų ekspertas patarėjas besivystančių šalių klausimais. 1957–1959 m. Ganos ministro pirmininko patarėjas, šeštame – aštuntame dešimtmetyje Jungtinių Tautų stebėtojas. 1970–1973 m. Karibų plėtros banko (Barbadosas) prezidentas. 1963 m. seras.

## Mokslinė veikla
Mokslinių darbų pagrindinės sritys: besivystančių šalių ekonominės problemos, pasaulio ekonomikos istorija, ekonomikos augimo teorija, pramonės ekonomikos problemos. Teigė, kad trečiojo pasaulio šalims reikia kitokio nei Maršalo planas. Pasiūlė besivystančių šalių dviejų sektorių ekonomikos modelį, pagal kurį perteklinė tradicinio sektoriaus (žemės ūkio) darbo jėga, atitinkamai parengta, migruoja į šiuolaikinį sektorių (augančią pramonę, prekybą), iš gauto pelno suformuojamas besivystančiai šaliai reikalingas kapitalas.

Nagrinėdamas ekonomikos augimą atsižvelgė ir į ekonominę ir į socialinė plėtrą, ekonomikos augimo svarbiausia sąlyga laikė nuosavybės neliečiamumą, parodė ekonomikos plėtros centralizuoto planavimo sunkumus diktatūros ir demokratinės valstybės sąlygomis, vienas pirmųjų suabejojo, ar visada ekonomikos augimas yra būtinas. Kėlė JAV afroamerikiečių švietimo problemas. 

## Bibliografija
* Darbas Vest Indijoje / *Labour in the West Indies* 1939 m.
* Šiuolaikinės ekonomikos problemos / *Economic Problems of Today* 1940 m.
* 1919–1939 m. ekonomikos apžvalga / *Economic Survey, [[1919]]–[[1939]]*, 1949 m.
* Pridėtinės išlaidos / *Overhead Costs*, 1949 m.
* Ekonominio augimo teorija / *The Theory of Economic Grovith* 1955 m.
* Plėtros planavimas / *Development Planning* 1966 m.
* Augimo svyravimai 1870–1913 m. / *Growth Fluctuations, [[1870]]–[[1913]]*

## Įvertinimas
* 1979 m. Nobelio ekonomikos premija, su T. V. Šulcu.

## Šaltiniai
Wyndham Lewis

**Persis Vindamas Luisas** (, 1882 m. lapkričio 18 d. Amherstas, Naujoji Škotija, Kanada – 1957 m. kovo 7 d. Londonas) – anglų dailininkas, rašytojas, dailės kritikas.

## Biografija
1898–1901 m. mokėsi Slado dailės mokykloje Londone. Vienas vorticizmo pradininkų ir žymiausių teoretikų. 1914 m. su kitais vorticizmo atstovais leido žurnalą „Blast“. Per Pirmąjį pasaulinį karą buvo karo dailininkas, nutapė batalinių kompozicijų („Baterijos kiautas“ 1919 m.). Per Antrąjį pasaulinį karą gyveno JAV, Kanadoje, 1945 m. grįžo į Londoną. Nuo 1946 m. žurnalui „The Listener“ rašė meno kritikos straipsnius, iškėlė F. Bekono talentą.

Kūriniams būdingas emocingumas, ekspresyvi raiška; ankstyviesiems įtakos turėjo kubizmas ir ekspresionizmas, vėlesniems – futurizmas, siurrealizmas. Žymiausi kūriniai – „Barselonos kapituliacija“ (1936 m.), „T. S. Elioto portretas“ (1938 m.).

Parašė novelių (rinkiniai „Tarr“ 1918 m., „Menas būti valdomam“ / *The Art of Being Ruled* 1926 m., „Dievo beždžionės“ / *The Apes of God* 1930 m.), atsiminimų („Nepadori užduotis“ / *Rude Assignment* 1950 m.); kai kuriuose kūriniuose rėmė nacizmą. 

## Šaltiniai
Meade Lux Lewis

**Midas Luisas** (, tikrasis vardas *Anderson Lewis*, pravardė *Lux*, 1905 m. rugsėjo 4 d. Čikaga – 1964 m. birželio 7 d. Mineapolis, Minesotos valstija) – JAV pianistas, bugivugio ir instrumentinių bliuzų atlikėjas.

## Biografija
Mokėsi iš Džimio Jansio. Akompanuodavo bliuzų dainininkams ir pats skambindavo solo Čikagos naktiniuose klubuose. Pagarsėjo kompozicija „Honky Tonk Train Blues“ (įrašyta 1927 m.). 1938 m. grojo J. Hamondo rengtuose koncertuose „Spirituals to Swing“ (Karnegio Hole Niujorke). Grojo duetu ir trio su pianistais A. Amonsu ir P. Džonsonu. Jis pirmą kartą džiazo muzikoje pavartojo čelestą (1936 m.) ir klavesiną (1941 m.).

Žymesnis albumas – „The Blues Piano Artistry of Meade Lux Levis“ (1961 m.). 

## Šaltiniai
John Lewis (1920)

**Džonas Luisas** (, 1920 m. gegužės 3 d. La Granžas, Ilinojaus valstija – 2001 m. kovo 29 d. Niujorkas) – JAV džiazo pianistas, kompozitorius, aranžuotojas, pedagogas.

## Biografija
Nuo 1927 m. mokėsi skambinti fortepijonu, Niu Meksikos universitete iki 1942 m. studijavo muziką ir antropologiją. Vėliau iki 1945 m. tarnavo JAV kariuomenėje, grojo su Keniu Klarku.

1946–1948 m. D. Gilespio orkestro aranžuotojas ir pianistas. Ansamblio „Modern Jazz Quartet“ (veikė 1951–1974 m. Niujorke) muzikos vadovas. 1953 m. baigė Manheteno muzikos mokyklą (menų magistras). 1955 m. su G. Šuleriu įkūrė džiazo ir klasikinės muzikos draugiją, propagavo vadinamąją trečiosios srovės (*third stream*) muziką.

## Kūryba
Sukūrė muziką filmams „Nėra saulės Venecijoje“ (1957 m., režisierius Renė Vadimas), „Prieš rytdieną“ (1959 m., režisierius Robertas Vaisas), džiazo temų, tarp jų – „Django“, „2 Degress east – 3 Degrees west“, „Fontessa“, „Versailles“, „Cortege“, „Delauney’s dilemma“.

Žymesni albumai: „Grand Encounter“ (1956 m.), „Wonderful World of Jazz“ (1960 m.), „Midnight in Paris“ (1988 m.), „Evolution“ (1999 m.).

## Šaltiniai
Sumavas (reikšmės)

**Sumavu** () vadinamos šios Lenkijos gyvenvietės:

* Sumavas (Seinų apskritis);
* Sumavas (Suvalkų apskritis).
Stamfordas (Konektikutas)

**Stamfordas** () – miestas JAV, Konektikuto valstijoje. 122 tūkst. gyventojų (2010 m. duomenys), pagal ši rodiklį miestas yra ketvirtas valstijoje ir aštuntas Naujojoje Anglijoje.

Stamfordas kartu su Bridžporto ir Norvolko miestais sudaro metropolinę zoną, kuri savo ruožtu įeina į Didžiąją Niujorko metropolinę zoną.

## Istorija
Iš pradžių vietinių gyventojų ir naujakurių iš Europos gyvenvietė vadinta *Rippowam* vardu. Vėliau pavadinimas buvo pakeistas į Stamfordą, pagal to paties pavadinimo miestelį Anglijoje, Linkolnšyro grafystėje. Dėl patogios geografinės padėties (miestelis buvo įsikūręs netoli Niujorko) iki XVIII a. buvo plėtojama prekyba jūrų keliais. 1893 m. Stamfordui suteiktos miesto teisės.

## Miestai partneriai
Miestai, su kuriais Stamfordas yra užmezgęs partnerystės ryšius:

*  Afula, Izraelis
*  Džadžmau, Indija
*  Lima, Peru
*  Minturnas, Italija
*  Setefratis, Italija
*  Sparta, Graikija
Shorea smithiana

***Shorea smithiana*** – sparneninių (*Dipterocarpaceae*) šeimos, šorėjų genties lapuotis medis.

## Paplitimas
Natūraliai paplitusi Pietryčių Azijoje – Borneo saloje.

## Augavietės
Auga mišriuose sparneninių medžių miškuose, žemose iki 300 m aukščio altitudėse ant kalvų viršūnių bei jų šlaitų smėlingame dirvožemyje.

## Matmenys
Tai vieni aukščiausiai augančių Azijoje medžių rūšių ir miško medžių viršutinės pakopos medis. Paprastai užauga iki 66 m aukščio ir iki 164 cm skersmens kamienu. Šiuo metu aukščiausias žinomas medis pagal (*Roman Dial 2007*) yra 82,27 m aukščio, auga Tavau Hils nacionaliniame parke (*Tawau Hills National Park*), Malaizijai priklausančioje Sabaho provincijoje, esančioje Borneo salos šiaurinėje dalyje.

## Požymiai
Kamienas sakuotas. Lapkotis ir prielapis 20 mm ilgio. Žiedai rausvi 26 mm skersmens – šluotelėse. Vaisiai 21 mm ilgio, žali – rudi su trimis 145 mm ilgio sparneliais. Vaisiai išnešiojami vėjo.

## Panaudojimas
Populiari dėl medienos. Dažnai naudojama grindinio dangai.

## Pavadinimai
Mokslinio, lotynų kalba rūšies pavadinimo autorius *[[Colin Fraser Symington]]* gyvenęs 1905–1943 metais. Borneo saloje ji vadinama šiais pavadinimais:
*Awang, Berat, Chempaga, Engkabang, Lempong merembong, Lempong tembaga, Mahambung, Meraka belong, Meranti rambai, Rambai, Seraya merah, Seraya timbau, Tengkawang rambai*.

## Nuorodos
* Mokslinis lotynų kalba pavadinimas ir sinonimai per (theplantlist.org) , (ipni.org) svetaines *[[Anglų kalba|Anglų k.]]*
* Apie Shorea smithiana per saveforest.webs.com svetainę  *[[Malajų kalba|Malajų k.]]*
* Apie Shorea smithiana per asianplant.net svetainę *[[Anglų kalba|Anglų k.]]*
* Apie Shorea smithiana per iucnredlist.org svetainę *[[Anglų kalba|Anglų k.]]*
Trondheimo fjordas

**Trondheimo fjordas** () – fjordas vidurio Norvegijoje, Šiaurės ir Pietų Triondelago apskrityse. Tai trečias pagal ilgį fjordas šalyje – jis įsiterpia į žemyną 130 km. Didžiausias gylis siekia 617 m (ties Agdenesu). Yra keletas salų (Juterioja, Tautra, Munkholmenas). Skaidosi į keletą atšakų: Beitstado fjordą, Oseno fjordą, Orkdalio fjordą. Pakrantės daug kur lygios, jose plyti dirbami laukai, Foseno pusiasalio pakrantės labiau kalnuotos. Įteka Gaulos, Orklos, Stjerdalio, Verdalio upės.

Svarbiausi miestai prie fjordo: Trondheimas, Stjerdalis, Levangeris, Steincheris, Orkangeris. Trondheimo fjordas labai žuvingas – čia aptikta ~90 žuvų rūšių, auga giliavandeniai koralai, pastebėti gigantiškieji kalmarai.


Image:Trondheimsfjord.jpg|Saulėlydis virš fjordo
Image:Trondheim from roof of cathedral.jpg|Fjordas nuo Trondheimo katedros bokšto
Image:Skarnsund towards Venneshamn.jpg|Tiltas per Skarsundo sąsiaurį
Vesterolenas

**Vesterolenas** () – Norvegijai priklausantis salynas Norvegijos jūroje, Nordlando apskrityje, į šiaurės rytus nuo Lofoteno salų. Apima – 3600 km² teritoriją.

Svarbiausios salos – Hinioja (2204 km²), Langioja (850 km²), Andioja (489 km²), Hadselioja (102 km²). Paviršius kalnuotas, bet kalvos apvalesnės nei Lofotene. Aukštis siekia 1266 m. Salų pakrantės uolingos, išraižytos fjordų. Plyti pievos, durpynai, viržynai. Yra ežerų. Įkurtas Miojsaleno nacionalinis parkas. Nors salynas yra į šiaurę nuo poliarinio rato, klimatas švelnus – vidutinė sausio temperatūra yra -1,8 °C, liepos + 12,3 °C, vidutinis metinis kritulių kiekis – 1220 mm.

2004 m. Vesterolene gyveno 30,6 tūkst. gyventojų. Verčiamasi daugiausia žvejyba (ypač menkių), žuvivaisa. Yra oro uostas, keltų linijos. Svarbiausias miestas – Harstadas (Hiniojoje).


Image:Autumn landscape near Gullesfjordbotn, Hinnøya, 2010 September.jpg|Hiniojos kraštovaizdis 
Image:Oksnes kirke med omgivelser.jpg|Eksneso kaimas Langiojoje
Image:Bleik_village_and_Bleik_island,_seen_from_Mount_Royken.jpg|Andioja


## Šaltiniai
Hinioja

**Hinioja** () – sala Norvegijos jūroje, greta šiaurės vakarinių Norvegijos krantų, Nordlando ir Trumso apskrityse. Tai didžiausia Vesteroleno salyno sala ir didžiausia pagrindinės Norvegijos dalies (atmetus Svalbardą ir užjūrio valdas) sala. Jos plotas – 2204,7 km². Nors geografiškai visa sala yra Vesteroleno salyne, jos pietvakariai administraciškai priskiriami Lofotenui.

Salos paviršius kalnuotas, aukštis siekia 1262 m (Miojsaleno k.). Kranto linija gausiai išraižyta fjordų ir įlankų, krantai daug kur statūs, uolingi. Yra ežerų. Plyti miškai, pievos, viržynai, durpynai. Įsteigtas Miojsaleno nacionalinis parkas.

Svarbiausias Hiniojos miestas yra Harstadas. Kitos didesnės gyvenvietės – Borkenesas, Ledingenas. Verčiamasi daugiausia žvejyba. Cheldsundo tiltas jungia salą su žemynu, Sortlando tiltas – su Langioja, Andiojaus tiltas – su Andioja.


Image:Autumn landscape near Gullesfjordbotn, Hinnøya, 2010 September.jpg|Ruduo Hiniojoje
Image:River at Forfjord.jpg|Forfjordo upė
Image:Innerfjorden (Øksfjorden), Hinnøya, 2010 September.jpg|Eksfjordas
Image:Tjeldsundbrua 2, 2009 09.jpg|Cheldsundo tiltas
Harstadas

**Harstadas** () – miestas Norvegijos šiaurinėje dalyje, Trumso apskrityje, Hiniojos salos šiaurinėje dalyje (Vesteroleno salynas). Savivaldybės centras. Uostas Vogso fjordo pakrantėje, yra kelias jungiantis su plentu E10. Verčiamasi žvejyba, naftos transportavimu. Veikia aukštoji mokykla, klinika. Netoliese yra karinė bazė. Gretimame Trondneso kaime yra XIII a. bažnyčia. Harstade vyksta kasmetinis Šiaurės Norvegijos festivalis.

## Istorija
Harstado savivaldybė sukurta 1904 m.

## Sportas
* „Medkila IL“ – Norvegijos futbolo klubas iš Harstado.
* Medkila IL (moterys) – moterų futbolo ekipa.

## Galerija

Image:Harstad kirke.JPG|Hardstado bažnyčia
Image:Harstad mot øst.jpg|Pakrantė
Image:Torvetharstad.jpg|Centrinė aikštė 


## Išnašos

## Nuorodos
Pinakoteka

**Pinakoteka** (iš ) – tapybos, meno darbų galerija, paveikslų galerija.

## Istorija
Pinakotekomis Sen. Graikijoje buvo vadinamos galerijos, sienos, atskiri kambariai skirti paveikslams. Garsiausia pinakoteka yra kairiajame Atėnų akropolio sparne, kurioje buvo surinkti deivei Atėnei paaukoti dailės darbai. Graikų pinakotekos koncepciją perėmė romėnai. Renesanso laikotarpiu, kuomet buvo stengiamasi atgaivinti antikines tradicijas, terminas atgaivintas Italijoje.

## Šiuolaikinės pinakotekos
Neoficialiai, romantine prasme, bet kuri paveikslų galerija (tiek privati, tiek vieša) gali būti pavadinta pinakoteka.
Keletas muziejų šiuo metu savo pavadinime naudoja žodį *Pinakoteka*. 

Italijoje:
* Vatikano pinakoteka
* Breros pinakoteka
* Nacionalinė Bolonijos pinakoteka
* Nacionalinė Sienos pinakoteka
* Pinakoteka Ambrozijana
* Sforcų pilies pinakoteka

Vokietijoje:
* Senoji pinakoteka (Miunchenas)
* Naujoji pinakoteka (Miunchenas)
* Modernioji pinakoteka (Miunchenas)

Brazilijoje:
* Valstybinė San Paulo pinakoteka

## Šaltiniai
* Apie pinakoteką (rusų k.)
Nerėjaus fjordas

**Nerėjaus fjordas** () – fjordas pietvakarių Norvegijoje, Sognės ir Fjurdanės apskrityje, Eurlando savivaldybėje. Tai siaura (0,5 km pločio) Sognės fjordo atšaka. Ilgis – 18 km. Pakrantės stačios, vaizdingos, fjordas gausiai lankomas turistų. Šalia įsikūrę Gudvangeno, Bakos kaimai.

2005 m. Nerėjaus fjordas drauge su Geirangerio fjordu įtraukti į UNESCO pasaulio paveldo sąrašą.


Image:Nærøyfjorden mot Gudvangen.jpg|Fjordas ties Gudvangenu
Image:Bakka Nærøyfjorden.jpg|Baka fjordo pakrantėje
Image:Nærøyfjord (6-2007).jpg
File:Lægdafossen.jpg|Legdafoseno krioklys
2015 m. kovo 20 d. Saulės užtemimas

**2015 m. kovo 20 d. Saulės užtemimas** – visiškas Saulės užtemimas, kuris 2015 m. kovo 20 d. buvo stebimas Atlanto vandenyno šiaurinėje dalyje ir Arktyje. Dalinio Saulės užtemimo fazės buvo matomos Europoje, vakarinėje Rusijos dalyje. Lietuvoje šis užtemimas buvo matomas dalinis.

## Išnašos
Žąsinas (reikšmės)

Žodis **žąsinas** reiškia:

* žąsinas – žąsies (antinių šeimos paukštis) patinas;
* Žąsinas – kaimas Šilalės rajone;
* Žąsinas – dešinysis Aluonos intakas;
* Žąsinas – lietuviška vyriška pavardė;
* Žąsinas Pilypas – Volto Disnėjaus animacinis personažas.

Panašūs žodžiai:
* Zasinas
* Žąsinai
Shorea mujongensis

***Shorea mujongensis*** – sparneninių (*Dipterocarpaceae*) šeimos, šorėjų genties lapuotis medis.

## Paplitimas
Natūraliai paplitusi Pietryčių Azijoje - Borneo salos šiaurės rytuose, įskaitant Hose kalnus (*Hose Mountains*). Arba tai Brunėjuje, Malaizijos Saravako, Sabacho ir Indonezijos Rytų Kalimantano valstijose.

## Augavietės
Auga mišriuose sparneninių medžių miškuose, žemose iki 1100 m aukščio altitudėse ant kalvų viršūnių bei jų šlaitų derlingame ugnikalnių dirvožemyje. 

## Matmenys
Tai vieni aukščiausiai augančių Azijoje medžių rūšių ir miško medžių viršutinės pakopos medis. Užauga apie 82 m aukščio ir apie 217 cm skersmens kamienu.

## Požymiai
Kamienas sakuotas. Prielapiai nukrenta anksti. Lapai elipsiškos ar kiaušiniškos formos su smailėjančiu lapo galu. Žiedai rožiniai, rausvi 11 mm skersmens - šluotelėse. Vaisiai 13 mm ilgio, rausvi su trimis, penkiais 50 mm ilgio sparneliais. Vaisiai išnešiojami vėjo.

## Pavadinimai
Mokslinio, lotynų kalba rūšies pavadinimo autorius *[[Peter Shaw Ashton]]* gimęs 1934 metais. Borneo saloje ji vadinama *Selangan kuning, Seraya kuning* pavadinimais.

## Panaudojimas
Naudojama dėl vertingos medienos.

## Nuorodos
* Mokslinis lotynų kalba pavadinimas ir sinonimai per (theplantlist.org) , (ipni.org) svetaines *[[Anglų kalba|Anglų k.]]*
* Apie Shorea mujongensis per asianplant.net svetainę *Anglų k.*
* Apie Shorea mujongensis per iucnredlist.org svetainę *Anglų k.*
* Apie Shorea mujongensis per arkive.org svetainę  *Anglų k.*
Lotosas (reikšmės)

Žodis ***lotosas*** gali reikšti:

* lotosas – lotosų genties (*Lotus*) augalas:
** geltonasis lotosas
** riešutinis lotosas

Išvestiniai terminai:
* Lotoso poza – sėdėjimo poza;
* Lotoso poza (sekso poza) – sekso poza;
* Mėlynasis lotosas – komiksų knyga;
* FK Lotosas Kaunas – futbolo klubas Kaune;


Vaizdas:Nelumno nucifera open flower - botanic garden adelaide2.jpg|Riešutinis lotosas
Vaizdas:Nelumbo lutea blossom.jpeg|Geltonasis lotosas
Vaizdas:Tanumânasî en Meditacion Loto Padmasana.JPG|Lotoso poza jogoje
Vaizdas:Tenten lotosas.jpg|Knygos „Mėlynasis lotosas“ viršelis
Leda (reikšmės)

Žodis **Leda** turi šias reikšmes:

* Leda – Spartos karaliaus Tindarėjo žmona (graikų mitologijoje)
* Leda – vienas iš Jupiterio palydovų
* Leda – upelis Kėdainių rajone, Šušvės dešinysis intakas
* Leda – upė Vokietijoje
* Leda – miestas Burkina Fase.
* Leda – kelių D. Britanijos karo laivų pavadinimas (*HMS Leda*)

**Panašūs**:
* 38 Leda – asteroidas
* ledas – kietas vanduo
* ledai – toks šaldytas desertas

**Susiję**:
* Ledos kapinės – kapinės Vijūkuose (Kauno raj.)
Loreen

**Lorina Zineb Nora Talavi** (*Lorine Zineb Nora Talhaoui*; g. 1983 m. spalio 16 d.), geriau žinoma kaip **Loreen** – marokiečių kilmės Švedijos dainininkė ir prodiuserė, 2012 m. su daina „Euphoria“ ir 2023 m. su daina „Tattoo” laimėjusi „Eurovizijos“ dainų konkursus Azerbaidžane ir Didžiojoje Britanijoje. Ji yra viena iš dviejų atlikėjų (antrasis yra Johnny Logan), laimėjusi „Eurovizijos” dainų konkursą du kartus. 

Loreen pradėjo muzikinę karjerą 2004 m. sudalyvavusi muzikiniame konkurse *Idol 2004*, kuriame užėmė 4 vietą. Vėliau su grupe „Rob'n'Raz“ išleido singlą „The Snake“. Paskui Loreen buvo pristabdžiusi muzikinę veiklą, dirbo renginių prodiusere. 2011 m. ji išleido singlą „My Heart Is Refusing Me“, kuris Švedijos muzikos topuose pasiekė 9 vietą. 2012 m. Loreen su Thomas G:son ir Peter Boström sukurta trance stiliaus daina „Euphoria“ laimėjo Švedijos nacionalinę atranką į Euroviziją, o vėliau – ir patį Eurovizijos konkursą. Ji taip pat antrą kartą laimėjo „Eurovizijos” dainų konkursą 2023 m. su daina "Tattoo".

## Diskografija

### Albumai
* 2012 – *Heal*
* 2015 – *Paperlight*

### Singlai
* 2011 – My Heart Is Refusing Me
* 2011 – Sober
* 2012 – Euphoria
* 2012 – Crying Out Your Name
* 2013 – We Got the Power
* 2015 – I'm In It With You
* 2015 – Paperlight
* 2023 - Tattoo
* 2023 - Is It Love?

## Nuorodos
* 
* Daina ''Euphoria''
* Tattoo
Karčiupio hidrografinis draustinis

**Karčiupio hidrografinis draustinis** – Kauno ir Kaišiadorių rajonų sandūroje esantis draustinis, besidriekiantis slėnyje abipus Karčiupio upelio. Įsteigtas pastarojo krantų ir baseino apsaugai, siekiant išlaikyti nepakeistą gamtinį kraštovaizdžio pobūdį, intakų hidrografinę sandarą. Patenka į Kauno marių regioninį parką. Draustinio plotas – 86 ha.

## Gamta

Čia susiformavusios retos augalų bendrijos, aptikti į Lietuvos raudonąją knygą įrašyti gauruotieji gvazdikai (tik trečia augavietė šalyje) bei melsvieji gencijonai. Kiti retieji augalai: bestiebės ir paupinės usnys, paprastosios karlinos, raudonėliai.

## Šaltiniai

## Nuorodos

* Gamtiniai draustiniai Kauno marių regioniniame parke
* LR vyriausybės nutarimas dėl Kauno marių regioninio parko apsaugos, 2005 m.
* Saugomi gamtinio kraštovaizdžio objektai
Milacas

**Milacas** (, ) – Italijos miestas Sicilijoje, Mesinos provincijoje.

## Istorija

Milaco apylinkės gyvenamos nuo neolito laikų. Pasak Homero, čia Odisėjas sutiko Polifemą.

Istoriškai miestas anksčiau vadinosi *Mylae* ir buvo Zanklės postas, užimtas prieš 648 m. pr. m. e., gal apie 716 m. pr. m. e. Atėnai jį užėmė 426 m. pr. m. e. Kalabrijos Redžo gyventojai apgyvendino ištremtuosius iš Nakso ir Katanos 395 m. pr. m. e., kad atsvertų Sirakūzų valdovo Dionisijaus Vyresniojo įkurtą Tindarį. Tačiau šis greitai užėmė Milacą. Įlankoje Diulijus laimėjo romėnams pirmą laivų mūšį su Kartagina 260 m. pr. m. e.

36 m. pr. m. e. prie Milaco Oktaviano laivynas, vadovaujamas Marko Agripos pasiekė pirmą pergalę mūšyje su Sekstu Pompėju, kuris nesugebėjo padengti nuostolių ir buvo vėliau Agripos laivyno sutriuškintas Naulocho mūšyje.

Žlugus Vakarų Romos imperijai, miestą valdė Bizantija. Jis buvo vienas pirmų vyskupystės centrų Sicilijoje. VII a. Milacą užėmė arabai ir pastatė pilies branduolį. Imperatorius Frydrichas II dar labiau įtvirtino miestą ir sukūrė medžioklės parką. Pilis buvo atstatyta Karolio V laikais.

Milace vyko mūšis tarp ispanų ir austrų 1718 m. ir 1860 m. tarp Giuseppe Garibaldi ir Abiejų Sicilijų karalystės.

## Išnašos